Τέραν Πέτεγουεϊ

Ο Τέραν Πέτεγουεϊ (αγγλικά: Terran Petteway, γενν. στις 8 Οκτωβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για το Περιστέρι.

Κολεγιακή σταδιοδρομία

Πρωτοετής 
Ως πρωτοετής στο Τέξας Τεκ, ο Πέτεγουεϊ αγωνίστηκε σε 28 αγώνες και οι 10 από τους 11 αγώνες ως βασικός κατά τη διάρκεια της σεζόν ήρθαν κατά τη διάρκεια του Big 12 Conference. Η Τέξας Τεκ ολοκλήρωσε τη σεζόν 2011–12 με μόλις οκτώ νίκες και μία νίκη στη Conference, κάτι που ήταν ο αποφασιστικός παράγοντας της μετακίνησης του Πέτεγουεϊ σε διαφορετικό πανεπιστήμιο.

Μετακίνηση στη Νεμπράσκα 
Ο Πέτεγουεϊ επέλεξε να υπογράψει με τους Νεμπράσκα Κόρνχασκερς του Τιμ Μάιλς, αναφέροντας την προηγούμενη σχέση που είχε αναπτύξει με τον προπονητή Μάιλς κατά τη διάρκεια του λυκείου, όταν ο Μάιλς τον είχε αποκτήσει στους Κολοράντο Στέιτ Ραμς.

Δευτεροετής 
Αφού κάθισε εκτός τη σεζόν 2012–13, ο Πέτεγουεϊ ορίστηκε συναρχηγός στους Κόρνχασκερς. Ο Πέτεγουεϊ ηγήθηκε στο πρωτάθλημα στο σκοράρισμα, με μέσο όρο 18,1 πόντους ανά αγώνα και έγινε ο πρώτος παίκτης της Νεμπράσκα που ηγήθηκε του πρωταθλήματος στο σκορ από τότε που ο Άντρε Σμιθ ηγήθηκε της Big 8 Conference τη σεζόν 1980-81. Βοήθησε επίσης στην πρόκριση της ομάδας για πρώτη φορά στο τουρνουά NCAA Division Ι από το 1998.

Τριτοετής 
Πριν από την σεζόν 2014-15 της NCAA Division I, ο Πέτεγουεϊ ονομάστηκε στην Preseason All-American Πρώτη Ομάδα από το Bleacher Report. Ήταν επιλογή στη Δεύτερη Ομάδα από το CBSSports.com και επιλογή στην Τρίτη Ομάδα από τα SB Nation και USA Today. Ήταν επίσης στον κατάλογο των υποψηφίων του Preseason Top 50 Βραβείου Τζον Γούντεν. 

Τον Απρίλιο του 2015, ο Πέτεγουεϊ δηλώθηκε για το ΝΒΑ Ντραφτ και παραιτήθηκε από το τελευταίο έτος επιλεξιμότητας στο κολέγιο.

Στατιστικά στο κολέγιο 

|-
| style="text-align:left;"| 2011–12
| style="text-align:left;"| Τέξας Τεκ
| 28 || 11 || 13.1 || .368 || .300 || .462 || 2.0 || .7 || .2 || .2 || 3.1
|-
| style="text-align:left;"| 2013–14
| style="text-align:left;"| Νεμπράσκα
| 32 || 32 || 31.7 || .426 || .327 || .819 || 4.8 || 1.6 || .9 || .8 || 18.1
|-
| style="text-align:left;"| 2014–15
| style="text-align:left;"| Νεμπράσκα
| 31 || 31 || 35.0 || .396 || .313 || .711 || 4.9 || 2.8 || 1.1 || .9 || 18.2
|-

Επαγγελματική σταδιοδρομία 
Αφού δεν επιλέχθηκε στο NBA Ντραφτ του 2015, ο Πέτεγουεϊ εντάχθηκε στους Ατλάντα Χοκς για το NBA Σαμερ Λιγκ 2015. Στις 24 Ιουλίου 2015, υπέγραψε με τους Χοκς. Ωστόσο, στις 22 Οκτωβρίου αποδεσμεύτηκε από τους Χοκς, αφού είχε αγωνιστεί σε τρεις αγώνες προετοιμασίας. Στις 25 Οκτωβρίου, υπέγραψε με τους Ιντιάνα Πέισερς, μόνο για να αποδεσμευθεί από την ομάδα την επόμενη μέρα. Στις 29 Οκτωβρίου, αποκτήθηκε από τους Φορτ Γουέιν Μαντ Αντς της NBA Development League, θυγατρικής ομάδας των Πέισερς. 

Στις 5 Ιουλίου 2016, ο Πέτεγουεϊ έγινε μέλος των Μιλγουόκι Μπακς για το ΝΒΑ Σάμερ Λιγκ 2016. Στις 7 Αυγούστου, υπέγραψε με την ιταλική Πιστόια Μπάσκετ 2000. 

Για τη σεζόν 2017-18, εντάχθηκε στη γαλλική Ναντέρ 92. Τον Φεβρουάριο του 2018, εντάχθηκε στον ΠΑΟΚ, για το υπόλοιπο της σεζόν. 

Τη σεζόν 2018-19, αγωνίστηκε στην ιταλική Ντίναμο Σάσαρι. 

Στις 28 Ιουλίου 2019, υπέγραψε με τη Πιστόια Μπάσκετ 2000, στη δεύτερη θητεία του με την ομάδα. 

Στις 20 Ιουνίου 2020, το Περιστέρι ανακοίνωσε την απόκτηση του Πέτεγουεϊ για τη σεζόν 2020-21.

Προσωπική ζωή 
Ο Πέτεγουεϊ έχει δύο μεγαλύτερα αδέλφια, τον Τέρελ και τον Ταβουάρ, όπου και οι δύο έπαιξαν κολεγιακή καλαθοσφαίριση. Ο μεγαλύτερος αδερφός του, Τερέλ, έπαιξε κολεγιακή καλαθοσφαίριση στους Λαμάρ Κάρντιναλς και επίσης επαγγελματικά στην Αγγλία για τους Σέφιλντ Σαρκς. Η μητέρα του, Τζοέτα, πέθανε στις 7 Απριλίου 2015, μετά από μάχη δυόμισι ετών με σάρκωμα ωοθυλακίων δενδριτικών κυττάρων σε ηλικία 53 ετών, στην ίδια ηλικία που η μητέρα της πέθανε επίσης από καρκίνο.

Παραπομπές

Εξωτερικοί σύνδεσμοι 
 Βιογραφικό στους Νεμπράσκα 
 Βιογραφικό στους Τέξας Τεκ 
 Προφίλ στο Sports-Reference.com 

Αμερικανοί καλαθοσφαιριστές
Σμολ φόργουορντ
Σούτινγκ γκαρντ
Καλαθοσφαιριστές Φορτ Γουέιν Μαντ Αντς
Καλαθοσφαιριστές D-League
Καλαθοσφαιριστές Πιστόια Μπάσκετ 2000
Καλαθοσφαιριστές Λέγκα Μπάσκετ Σέριε Α
Καλαθοσφαιριστές ιταλικών συλλόγων
Καλαθοσφαιριστές Ναντέρ 92
Καλαθοσφαιριστές Πρωταθλήματος Γαλλίας
Καλαθοσφαιριστές γαλλικών συλλόγων
Καλαθοσφαιριστές ΠΑΟΚ
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές ελληνικών συλλόγων
Καλαθοσφαιριστές Ντίναμο Σάσαρι
Καλαθοσφαιριστές Περιστερίου